laion/Wikipedia-Exotic huggingface dataset:
נמל החלל וייט סנדס

נמל החלל וייט סנדס (באנגלית: White Sands Space Harbor, בעבר נקרא Northrup Strip) היה מסלול המראה של מעבורות חלל, אתר בדיקה למחקר טילים, ואזור אימוני ראשוני בשימוש נאס"א לאסטרונאוטים המאמן אותם בפניות ונחיתות במטוסי ההדרכה של המעבורת ובכלי טיס מסוג T-38. בנמל יש מסלולי תעופה, עזרי ניווט, תאורת מסלול ומתקני בקרה, והוא שימש גם כאתר הנחיתה האמיתי של מעבורות גיבוי שונות. הנמל נמצא כ-80 קילומטרים מערבית לאלמוגורדו (אנ'), ניו מקסיקו, בגבולות טווח הטילים שלו. מתקן הבדיקה הממוקם בניו מקסיקו, נבחר בשנת 1962 על ידי מטה נאס"א והיה ידוע כאתר אפולו עד 1965. בשנת 1964 הובער בפעם הראשונה מנוע של רקטות באתר. מאז יש למתקן הבדיקה בנמל החלל תמיכה מתחנת החלל הבינלאומית ומתוכניות נוספות של נאס"א. בשנת 1976 בחרה נאס"א ברצועת נורת'רופ כאתר להכשרת טייסי מעבורות החלל, ואז בנוסף לנמל מסלול המראה שני שחצה את רצועת הנחיתה המקורית מצפון-דרום, ובשנת 1979 האריכו את שני מסלולי ההמראה ל-10,668 מטרים. מסלולים אלו כוללים מסלול צר באורך של 4,572 מטרים שהורחב בשני קצוותיו ב-3,048 מטרים נוספים כדי לאפשר לנמל החלל לשמש כמתקן נחיתה לגיבוי. ב-30 במרץ 1982 נאלצה משימת מעבורת החלל קולומביה STS-3 לנחות בנמל החלל וייט סנדס, לאור תנאי מזג האוויר גרועים במרכז החלל קנדי ובבסיס חיל האוויר אדוארדס, זוהי משימת מעבורת החלל היחידה שנחתה בוייט סנדס. הנמל הוא חלק ממתקני המסלול (המתקן הגדול והמשמעותי ביותר), של שטח בן כ-8,300 קילומטרים רבועים המכונה מטווח הטילים וייט סנדס המשמש את צבא ארצות הברית לניסויי טילים ומערכות נשק, השוכן בשטחם של חמישה מחוזות שונים בניו מקסיקו, והוא המתקן הצבאי הגדול בארצות הברית. ב-9 ביולי 1945 הוקם "וייט סנדס" לבדיקת רקטות ארוכות טווח אמריקאיות וגרמניות. שבוע לאחר מכן, ב-15 ביולי, נבחנה במקום פצצת האטום הראשונה. בבסיס מתבצעות אף בדיקות של מערכות ישראליות, בין היתר של כיפת ברזל וסדרת טילי החץ. בשטחי המטווח נמצאים אף מתקנים של נאס"א המשמשים לשיגורי לוויינים ורקטות המופעלים על ידי מרכז החלל ג'ונסון. מטווח הטילים וייט סנדס מדיה וקבצים בנושא נמל החלל וייט סנדס בוויקישיתוף תיאור נמל החלל באתר ספריית הקונגרס האמריקאית תיאור הנמל באתר של NASA Judy Corbett, White Sands Space Harbor, NASA, ‏2014-03-05 Andrew Eversden, US Army successfully tests Iron Dome at White Sands Missile Range, Breaking Defense, ‏2022-08-02 (באנגלית אמריקאית)
מגקמלוס

מגקמלוס (שם מדעי: Megacamelus; משמעות השם: "גמל ענקי") הוא סוג נכחד של גמל שחי בתקופות המיוקן והפליוקן שבתת-התור הנאוגן ברחבי אמריקה הצפונית בין השנים 10.3—4.9 מיליון שנה מזמננו, כך שהתקיים במשך 5.1 מיליון שנים. בסוג זה נכלל מין אחד - Megacamelus merriami, אשר הוגדר בשנת 1929 בידי החוקר פריק. המאובנים נמצאו בנברסקה ואיידהו ודרומה עד דרום קליפורניה. המגקמלוס היה גמל גדול ביותר, מה שנתן לו את שמו, אשר התחרה במיני הגמלים הגדולים ביותר מעולם לצד הטיטאנוטילופוס, הפרקמלוס, המגטילופוס והגמל הסורי. הוא הגיע לגובה 3.7 מטר ולמשקל של בין 1,700 עד 3,600 קילוגרם. מבנהו הגדול עזר לו לאכול צמחייה קשיחה ועשבונית שהשתרעה על פני הערבות בהם חי, לצד מיני גמלים ואוכלי עשב נוספים. מגקמלוס, באתר האנציקלופדיה של החיים (באנגלית) מגקמלוס, באתר GBIF (באנגלית) מגקמלוס באתר fossilworks (באנגלית)
לילה סווסטה

לילה סווסטה (באנגלית: Leela Savasta; נולדה ב-28 באוקטובר 1985) היא שחקנית קנדית. התפרסמה עקב גילום דמותה של טרייסי אן בסדרת המדע הבדיוני האמריקאית "בטלסטאר גלקטיקה". אתר האינטרנט הרשמי של לילה סווסטה לילה סווסטה, במסד הנתונים הקולנועיים IMDb (באנגלית) לילה סווסטה, באתר AllMovie (באנגלית) לילה סווסטה, במסד הנתונים הקולנועיים KinoPoisk (ברוסית) A Girl Like Me: The Gwen Araujo Story - myLifetime.com, web.archive.org, ‏2014-10-01 ריאן, אנדרו (2009-11-17). "Just arrived, but Cra$h & Burn looks grimy and dated". The Globe and Mail (בCanadian English). נבדק ב-2021-09-30.
פלאולמה

פלאולמה (שם מדעי: Palaeolama; מילולית: "למה עתיקה") הוא סוג נכחד של יונק ממשפחת הגמליים אשר היה קרוב ללמה המודרנית. הוא התקיים במשך תקופת הפליסטוקן שלפני 1.8 עד 0.011 מיליון שנה מהיום באמריקה הצפונית ואמריקה הדרומית, אליה היגר לאחר ההחלפה האמריקאית הגדולה. סוג זה הוגדר ב-1869 בידי החוקר הצרפתי פול ז'רווה. הוא כלל מין יחיד - Palaeolama mirifica שבמקור הוגדר בידי ג'ורג' גיילורד סימפסון ושויך לסוג Auchenia שבוטל. המאובנים של הפלאולמה התגלו ברחבי אמריקה בדרום קליפורניה ובפלורידה, שם נמצא הריכוז הגדול ביותר של גמל זה, דרך מקסיקו ואל סלוודור וברחבי אמריקה הדרומית: בארגנטינה, אקוודור, בוליביה, פרגוואי, אורוגוואי, ברזיל, צ'ילה, ונצואלה ופרו. למה קדומה זאת הייתה גדולה יחסית למיני הלמות הקיימות והגיעה למשקל 190 עד 280 קילוגרם. בדומה לשאר הלמות הייתה חסרת דבשת והייתה בעלת רגליים ארוכות וחזקות שעזרו לה לברוח במהירות מטורפים כמו שנחרבים, ברדלס אמריקני, דוב הבולדוג וזאבים. יונק זה נכחד מעט לפני תחילת ההולוקן וייתכן שניצוד בידי שבטי פלאו-אינדיאנים. מדיה וקבצים בנושא פלאולמה בוויקישיתוף פלאולמה, באתר האנציקלופדיה של החיים (באנגלית) פלאולמה, באתר GBIF (באנגלית)
ג'ודי תומפסון

ג'ודי ריי תומפסון (באנגלית: Jody Rae Thompson; נולדה ב-13 באוגוסט 1976 בוונקובר) היא שחקנית, תסריטאית, במאית ומפיקה קנדית. תפקידה המשמעותי ביותר במשחק היה בגילום דמותה של דבון מור בסדרת המדע הבדיוני "ה-4400". אתר האינטרנט הרשמי של ג'ודי תומפסון ג'ודי תומפסון, במסד הנתונים הקולנועיים IMDb (באנגלית) ג'ודי תומפסון, באתר AllMovie (באנגלית) ג'ודי תומפסון, במסד הנתונים הקולנועיים KinoPoisk (ברוסית)
טקסס לייטנינג

טקסס לייטנינג (Texas Lightning) היא חמישיית קאנטרי מוזיקלית מגרמניה. הלהקה הוקמה ב-1996 אך התחילה להופיע באופן רשמי רק ב-2000. חברי הלהקה קיבלו השראה מהמוזיקאים פטסי קליין וג'וני קאש. ב-2005 יצא הסינגל הראשון של הלהקה, "Like a Virgin", וב-2006 יצא אלבומה הראשון, "Meanwhile, Back at The Ranch". ב-2006 ייצגה הלהקה את גרמניה באירוויזיון עם השיר "No No Never" שהיווה את שיר הקאנטרי הראשון שהיה באירוויזיון, והגיע למקום ה-14 עם 36 נקודות. השיר יצא כסינגל בגרמניה, אוסטריה ושווייץ ואף דורג במקומות הראשונים במצעדי הפזמונים במדינות אלו. ביוני 2006 חברי הלהקה הוכרו כאזרחים לשם כבוד בעיר בייטאון (Baytown) בטקסס. ב-2009 הם הוציאו את האלבום "Western Bound". מדיה וקבצים בנושא טקסס לייטנינג בוויקישיתוף אתר האינטרנט הרשמי של טקסס לייטנינג טקסס לייטנינג, באתר ספוטיפיי טקסס לייטנינג, באתר MusicBrainz (באנגלית) טקסס לייטנינג, באתר דיזר טקסס לייטנינג, באתר Discogs (באנגלית) טקסס לייטנינג, באתר Songkick (באנגלית) טקסס לייטנינג, באתר בילבורד (באנגלית)
גרמניה באירוויזיון 1970

גרמניה באירוויזיון 1970 השתתפה עם השיר Wunder gibt es immer wieder בביצוע של קטיה אבשטיין. התחרות הלאומית לבחירת נציג גרמניה לאירוויזיון 1970 נערכה באולפני טלוויזיה בפרנקפורט והמנחה הייתה מארי-לואיז שטיינבאואר. שישה שירים לקחו חלק בתחרות, חבר השופטים כלל שבעה שופטים, בסיבוב הראשון כל אחד מהשופטים העניק נקודה לכל אחד משלושת השירים המועדפים עליו, שלושת השירים שקיבלו את הניקוד הנמוך ביותר הודחו מן התחרות, בסיבוב השני כל אחד מהשופטים העניק נקודה לשיר המועדף עליו מבין שלושת השירים שנשארו בתחרות. סיכום הגמר הלאומי
יהלום לא מלוטש

יהלום לא מלוטש (באנגלית: Uncut Gems) הוא סרט קולנוע מסוג מותחן פשע. הסרט יצא בשנת 2019 ובוים על ידי האחים ג'וש ובני ספדי. הסרט הוצג תחילה בפסטיבל הסרטים של טליורייד ב-30 באוגוסט 2019. ב-13 בדצמבר הוצג בארצות הברית בהפצה מוגבלת, וב-25 בדצמבר החל להיות מופץ בהפצה רחבה. הסרט הופץ מחוץ לארצות הברית באמצעות שירות נטפליקס בלבד. הסרט זכה לביקורות חיוביות על התסריט, הבימוי, העריכה, המשחק של אדם סנדלר, והצילום של דאריוס קונג'י. הוא נבחר על ידי National Board of Review לאחד מעשרת הסרטים הטובים ביותר לשנת 2019, ואדם סנדלר נבחר על ידו לשחקן הטוב ביותר. פרק זה לוקה בחסר. אנא תרמו לוויקיפדיה והשלימו אותו. בשנת 2010 מצאו כורים מקהילת ביתא ישראל שבאתיופיה אופאל שחור נדיר במכרה וולו שבאפריקה. בשנת 2012 הווארד רטנר המכור להימורים הקים חנות יהלומים ברובע היהלומים במנהטן. רטנר נאבק להחזיר את חובותיו כתוצאה מן ההימורים כולל 100,000 דולר שחייב לגיסו ארנו איש השוק האפור. חייו נעים בין אשתו המנוכרת דינה, שהסכימה להתגרש ממנו אחרי חג הפסח, לבין המאהבת שלו ג'וליה העובדת בחנותו. שחקן ה-NBA קווין גארנט מגיע לביקור בחנות. הווארד משיג את האופאל האתיופי ומתכנן למכור אותו במכירה פומבית במחיר של מיליון דולר. הוא מציג את אבן האופאל לגארנט, שנעשה אובססיבי כלפיה, ומתעקש להחזיק בה כדי שתביא לו מזל טוב והצלחה בפלייאוף 2012 ב-NBA, בסדרה של בוסטון סלטיקס נגד פילדלפיה. בעל כורחו מסכים לכך הווארד, ומקבל מגארנט ערבון של טבעת אליפות של בוסטון סלטיקס. גארנט משיב את האופאל ומציע לרכוש אותו תמורת 175,000 דולר בלבד אך הווארד מסרב. רגע לפני שהמכירה הפומבית יצאה לדרך, מגלה הווארד שהאופאל הוערך במחיר נמוך משוויו. אדם סנדלר – הווארד רטנר, תכשיטן יהודי המכור להימורים. ג'וליה פוקס – ג'וליה, עובדת של סנדלר והמאהבת שלו. אידינה מנזל – דינה, אשתו של הווארד. לקית' סטנפילד – דימאני, עוזר של הווארד ומגייס לקוחות. קווין גארנט – בתפקיד עצמו, שחקן הבוסטון סלטיקס. אריק בוגוסיאן – ארנו, גיסו של הווארד ואיש השוק האפור. קית' ויליאמס ריצ'רד – עורך הדין חם המזג של ארנו. ג'אד הירש – אביה של אשתו של הווארד. מייק פרנצ'סה – גרי, סוכן ההימורים של הווארד. נועה פישר – מרסל, בתו של הווארד. ג'ונת'ן ארנבייב – אדי, בנו הבכור של הווארד. ג’ייקוב איגיילסקי – בני, בנו הצעיר של הווארד בנוסף, משתתפים בסרט בתפקיד עצמם דה ויקנד, ג'ון אמוס, הראפר "קאש אאוט" וטרינידד ג'יימס. טילדה סווינטון מופיעה בקולה כמנהלת מכירה פומבית בטלפון ונטשה ליון מופיעה בקולה כחברת צוות הסלטיקס. מדיה וקבצים בנושא יהלום לא מלוטש בוויקישיתוף אתר האינטרנט הרשמי של יהלום לא מלוטש יהלום לא מלוטש, ברשת החברתית אקס (טוויטר) "יהלום לא מלוטש", במסד הנתונים הקולנועיים IMDb (באנגלית) "יהלום לא מלוטש", באתר נטפליקס "יהלום לא מלוטש", באתר AllMovie (באנגלית) "יהלום לא מלוטש", באתר Rotten Tomatoes (באנגלית) "יהלום לא מלוטש", באתר Box Office Mojo (באנגלית) "יהלום לא מלוטש", באתר Metacritic (באנגלית) "יהלום לא מלוטש", במסד הנתונים הקולנועיים KinoPoisk (ברוסית) אבנר שביט‏, יהלומים הם לפסח: "יהלום לא מלוטש" של אדם סנדלר הוא הסרט הכי דרמטי, עצוב ויהודי של אדם סנדלר, באתר וואלה, 31 בינואר 2020 National Board of Review 2019: ‘The Irishman’ Wins Best Film, Adam Sandler Named Best Actor, באתר Indiewire‏, 3 בדצמבר 2019 א.א דווד, The Safdie brothers on Uncut Gems and how they convinced Adam Sandler to take the role of his career, באתר av club‏, 20 בדצמבר 2019
הסילמרילים

הסילמרילים (בקווניה, זוהר של אור טהור) הן שלוש אבני חן בעלות תפקיד משמעותי בלגנדריום של טולקין. הסילמרילים נעשו על ידי פאנור, אלף מגזע הנולדור, בוולינור במהלך שנות העצים. הסילמרילים ממלאים תפקיד מרכזי בספרו של טולקין "הסילמריליון". טולקין מתאר את תולדות הסילמרילים בספרו "הסילמריליון", הסוקר את תולדות הלג'נדריום של הארץ התיכונה. פאנור, בנו של פינווה, יצר את הסילמרילים מאורם של שני העצים בוולינור. הסילמרלים קודשו על ידי הוולא ורדה, כך שהם ישרפו את ידיו של כל יצור רשע או בן תמותה שייגעו בהם. יחד עם העכבישה אונגוליאנט, הרס הולא המורד מלקור את שני העצים, והאור הטהור של העצים השתמר רק בסילמרילים. הוולאר לחצו על פאנור לוותר על הסילמרילים כדי שיוכלו לשקם את העצים, אבל הוא סירב. לאחר מכן נודע שמלקור הרג את אביו של פאנור - פינווה המלך העליון על כל הנולדור - וגנב את הסילמרילים. לאחר מעשה זה נמלט מלקור מוולינור למבצרו אנגבד בצפון הארץ התיכונה, והרכיב את הסילמרילים על כתר הברזל שלו. פאנור זעם על מלקור, אותו כינה בכינוי מורגות' (האויב האפל של העולם בקווניה), ויחד עם בניו נשבע את שבועת פאנור, שחייבה אותם להילחם בכל מי שמנע מהם את הסילמרילים. פאנור ועוד רבים מהנולדור חזרו לארץ התיכונה במטרה לנקום במורגות' על גנבת הסילמרילים ועל רצח פינווה, אך פאנור מת בקרב כנגד מורגות' זמן קצר לאחר הגעתו לבלריאנד, וכך הוריש לבניו את השבועה. הנולדור נלחמו בבלריאנד שנים רבות, אך בסופו של דבר הנולדור נכשלו בניסיונם להחזיר את הסילמרילים ממורגות' בקרב. אחד הסילמרילים נלקח בגנבה מכתר מורגות' על ידי ברן ולותין ומאוחר יותר הובא למערב על ידי אארנדיל, בנם של טואור וידריל, ובעלה של אלווינג יורשת ברן ולותיין. הוולא ורדה הפכה את הסילמריל לכוכב בשמיים. שתי אבני החן האחרות נותרו בידיו של מורגות', ונלקחו ממנו רק בסוף מלחמת החרון על ידי הוולאר. אך זמן קצר לאחר מכן הם נגנבו על ידי שניים מבני פאנור - מידרוס ומגלור, כשניסו למלא את שבועת אביהם. אולם התכשיטים שרפו את ידיהם, כפי ששרפו את ידיו של מורגות' בעבר. בתגובה לכך נפל מידרוס לבור לוהט באדמה כשהסילמריל בידו, ומגלור השליך את הסילמריל שלו לים. כך הסילמרילים נשארו, באוקיינוס, באדמה ובשמים. על פי נבואת מנדוס, בעקבות שיבתו של מורגות' בדאגור דאגורת ("קרב הקרבות" בקווניה), העולם ישתנה והסילמרילים יוחזרו לוולאר. והוולא יבנה תחיה איתם את שני העצים. הסילמריליון מורגות שר הטבעות
קרויזטוצרוס

קרויזטוצרוס (שם מדעי: Croizetoceros) הוא סוג נכחד של אייל שחי באירופה במשך תקופת הפליוקן עד הפליסטוקן המוקדם שלפני 5.5 עד 1.5 מיליון שנה מזמננו. המאובנים שלו התגלו לראשונה במאה ה-17 בצרפת משרידי קרניים ולסתות גדולות. מרבית המאובנים התגלו ברחבי צרפת וספרד של סוף הפליוקן והפליסטוקן המוקדם ובאוקראינה, פולין ומולדבה מהפליוקן. אייל זה היה בינוני בגודלו והוא הגיע לגובה של מעט פחות ממטר בכתפיים, לאורך 1.5 מטר ולמשקל של 60 קילוגרם בקירוב. קרני האייל דמו לקרני אייל אדום עם 4–5 ענפים שהסתעפו מהמבנה המרכזי ופנו מעלה, דומים בצורתם לקרני האאוקלדוצרוס שחי באותו אזור וזמן. השיניים שלו היו נמוכות יחסית ובחלק מהממצאים הכילו סימני שחיקה מלעיסת עשבים. סוג זה היה קרוב לסוג אייל, ובעבר השתייך אליו כתת-סוג. במשך הזמן הועבר לכמה סוגים שונים Cataglochis,‏ Anoglochis ו-Polycladus עד שהוגדר בשנת 1970 בידי החוקר הנורוגי היינץ שהעביר אותו על סמך הבדלים מולקולריים לשאר הסוגים. הוא השתייך לשבט איילים (Cervini) שבקבוצת איילי העולם הישן, לצד הסוג אייל. Croizetoceros proramosus Croizetoceros ramosus מדיה וקבצים בנושא קרויזטוצרוס בוויקישיתוף קרויזטוצרוס, באתר GBIF (באנגלית)
הנרי דוורשאק

הנרי קלרנס דוורשאק הבן (באנגלית: .Henry Clarence Dworshak, Jr‏; 29 באוגוסט 1894 – 23 ביולי 1962) היה פוליטיקאי אמריקאי שכיהן כחבר הקונגרס של ארצות הברית מטעם מדינת איידהו, תחילה בבית הנבחרים ואחר כך בסנאט. דוורשאק נולד בדולות' שבמינסוטה. הוא למד בבתי הספר הציבוריים המקומיים ולמד את סחר ההדפס. במהלך מלחמת העולם הראשונה הוא שירת כסרג'נט בגדוד מקלעי הנ"מ הרביעי בחיל המשלוח של צבא ארצות הברית. לאחר המלחמה ניהל דוורשק עסק של אספקת דפוס בדולות'. בשנת 1924 הוא עבר מערבה לבארלי שבאיידהו, כדי להיות המו"ל והעורך של העיתון "Burley Bulletin", עיתון חצי-שבועי במחוז קאסיה. דווארשק החל את הקריירה הציבורית שלו כשנבחר לנשיא איגוד העריכה של איידהו ב-1931, והוא היה חבר בולט ב"לגיון האמריקאי", ארגון של יוצאי צבא בארצות הברית וברוטרי אינטרנשיונל. הוא גם היה חבר בתנועת הבונים החופשיים ובמסדר הנדיב והמגן של האיילים הקנדיים (Benevolent and Protective Order of Elks). ב-1936 התמודד דוושאק לבית הנבחרים של ארצות הברית מטעם מחוז הקונגרס השני של איידהו, אך הפסיד לדייוויד וורת' קלארק המכהן. שנתיים לאחר מכן התמודד קלארק בהצלחה לסנאט האמריקאי וניצח, ודוושאק נבחר במקומו לבית הנבחרים ב-1938. הוא נבחר מחדש לקונגרס של ארצות הברית ב-1940, ב-1942 וב-1944. הסנאטור הרפובליקני ג'ון וו. תומאס נפטר בעודו מכהן בנובמבר 1945, ומושל איידהו הדמוקרטי צ'ארלס גוסט התפטר במטרה למלא את מקומו של תומאס בסנאט. גוסט לא הצליח לזכות במועמדות מפלגתו, המפלגה הדמוקרטית, בבחירות המיוחדות לסנאט. מועמד המפלגה הדמוקרטית, ג'ורג' דונארט, הפסיד בבחירות שנערכו בנובמבר 1946 לדוורשאק, והאחרון נבחר להשלים את כהונתו את תומאס בסנאט. שנתיים לאחר מכן, דוורשאק הפסיד בעצמו לברט מילר, לשעבר התובע הכללי של איידהו. מילר נפטר מתוצאה מהתקף לב באוקטובר 1949 לאחר תשעה חודשים בלבד בתפקיד, ודוורשאק מונה למלא את מקומו עד לקיום בחירות מיוחדות בידי המושל צ'ארלס ארמינגטון רובינס. דוורשאק זכה בבחירות מיוחדות שהתקיימו ב-1950, ונבחר לכהונה מלאה בסנאט ב-1954 ולעוד אחת שש שנים מאוחר יותר ב-1960. דוורשאק, שדגל בהתבדלות, עמד איתן נגד התערבות צבאית מצד הכוחות המזוינים של ארצות הברית מעבר לים. הוא הצביע בעד חוק זכויות האזרח מ-1957 אך לא הצביע על חוק זכויות האזרח של שנת 1960. באופן אירוני, גם דוורשאק עצמו מת כתוצאה מהתקף לב בלשכתו שבגבעת הקפיטול בעודו מכהן כסנאטור ביולי 1962. הוא נטמן בבית הקברות הלאומי ארלינגטון שבווירג'יניה. מדיה וקבצים בנושא הנרי דוורשאק בוויקישיתוף הנרי דוורשאק, באתר המדריך הביוגרפי של הקונגרס של ארצות הברית (באנגלית) הנרי דוורשאק, באתר "Find a Grave" (באנגלית) Clark-Dworshak in race for Congress, מתוך העיתון Lewiston Morning Tribune‏, 21 באוקטובר 1936 (באנגלית) Senator Dworshak Dies in Capital, מתוך העיתון Virgin Islands Daily News‏, 26 ביולי 1962 (באנגלית) פריץ וילי, Sen. Dworshak buried at National Cemetery, מתוך העיתון Lewiston Morning Tribune‏, 27 ביולי 1962 (באנגלית)
מפרצון בריטן

מפרצון בריטן (באנגלית: Britten Inlet) הוא מפרצון מלא קרח בדרום האי אלכסנדר, שבאנטארקטיקה. המפרצון הוא המפרץ היחיד בחצי האי מונטוורדי (המפרץ מצוי בצידו הדרום-מערבי של חצי האי). את המפרצון מכסה מדף הקרח בריטן. המפרצון מופה מצילומי לוויין לנדסט של ארצות הברית בינואר 1973. המיפוי התבצע על ידי הסקר האנטארקטי הבריטי. שמו של המפרצון ניתן לו בשנת 1977 על ידי הוועדה המייעצת לשמות אנטארקטיים של בריטניה. המפרצון נקרא על שמו של המלחין הבריטי בנג'מין בריטן; וזאת בדומה לאתרים רבים נוספים באזור, שקיבלו שמות של מלחינים או של יצירות מוזיקליות. מפרצון בריטן באתר הסקר הגאולוגי של ארצות הברית מפרצון בריטן באתר הגאזט האנטארקטי של ממשלת אוסטרליה מפרצון בריטן באתר הגאזט האנטארקטי המשווה SCAR של ממשלת אוסטרליה מפת אזור מפרצון בריטן מידע גאוגרפי והיסטורי מדף הקרח בריטן באתר הגאזט האנטארקטי של ממשלת אוסטרליה היסטוריה של המפרצון
מייקל קוקרן

מייקל דאנדונלד קוקרן (באנגלית: Michael Dundonald Cochrane; נולד ב-19 במאי 1947) הוא שחקן אנגלי, המרבה לגלם דמויות מהמעמד העליון. קוקרן נולד בברייטון שבמזרח סאסקס, והתחנך בבית הספר קרנלי (Cranleigh School). הוא הופיע במספר רב של תפקידים בטלוויזיה וברדיו בהם אוליבר סטרלינג באופרת הסבון הרדיופונית "The Archers", סדרת הטלוויזיה "משפחת פאליסר" (1974), "כנפיים" (1977–1978), עיבוד לרומן "Love in a Cold Climate" (מ-1980), "המצודה" (1983), עיבוד של ה-BBC ל"היה שלום מר צ'יפס" (1984), "No Job for a Lady", הסדרה "The Chief" (מ-1990 עד 1995), ובתפקיד סר הנרי סימרסון בסדרת הטלוויזיה "שארפ" בכיכובו של שון בין. בקולנוע שיחק קוקרן בסרטים "הבריחה לניצחון" (1981), "שובו של חייל", "Real Life", (מ-1984), "Number One Gun" (מ-1990), "המלאך" (1997), "אינקוגניטו" (1998), "נאמנות זרה" (2004), ו"אשת הברזל" (2011). פעמיים הופיע קוקרן בסדרת המדע בדיוני של ה-BBC "דוקטור הו". ב-1982 גילם את צ'ארלס קרנלי במיני-סדרה "Black Orchid", וב-1989 שיחק בתפקיד רדוורס פן-קופר במיני-סדרה "Ghost Light". ב-2006 החל להופיע באודיו דרמה "No Man's Land" של "דוקטור הו" בהפקת Big Finish Productions. הוא המשיך להופיע בסדרות אודיו של "דוקטור הו" ב-2008 ב-"Brotherhood of the Daleks", ב-"Trail of the White Worm", וב- The Oseidon Adventure מ-2012, וב-"The Fate of Krelos/Return to Telos" מ-2015. ב-2008 שיחק קוקרן באופרת הסבון "רופאים" בתפקיד עורך דין. ב-2009 הופיע בסרט "מרגרט" בתפקיד חבר הפרלמנט אלן קלארק. בסדרת הדרמה התקופתית "אחוזת דאונטון" שיחק קוקרן בתפקיד הכומר. הוא גילם את ג'וני דרבי בסרט הטלוויזיה "Panto!" מאת ג'ון בישופ וג'ונתן הארווי. ב-2014 הופיע בחמישה פרקים של סדרת הדרמה "המוסקטרים". בסדרה הקומית "מה יגידו השכנים?" שיחק קוקרן בפרק "Sea Fever" בתפקיד קצין בספינה. ב-2016 גילם קוקרן את דמותו של הנרי מרטן בסדרה "הכתר" של נטפליקס. ב-2019 הופיע קוקרן בתפקיד מס' 2 בעיבוד רדיופוני של סדרת הטלוויזיה הבריטית "האסיר", עבור רדיו 4 של ה-BBC. קוקרן נשוי לשחקנית בלינדה קרול. מייקל קוקרן, במסד הנתונים הקולנועיים IMDb (באנגלית) מייקל קוקרן, באתר MusicBrainz (באנגלית) "The Archers – Oliver Sterling – BBC Radio 4". נבדק ב-9 באפריל 2017. {{cite web}}: (עזרה) "IMDb Love in a Cold Climate". IMDb. נבדק ב-11 באוקטובר 2015. {{cite web}}: (עזרה) "Terminally-ill Archers actress wants her character to survive". BBC. 3 בינואר 2017. נבדק ב-9 באפריל 2017. {{cite web}}: (עזרה)
מדף הקרח בריטן

מדף הקרח בריטן (באנגלית: Britten Ice Shelf) הוא מדף קרח קטן בדרום האי אלכסנדר, שבאנטארקטיקה. המדף מכסה את מפרצון בריטן שבחצי האי מונטוורדי (המפרץ מצוי בצידו הדרום-מערבי של חצי האי). מפרצון בריטן ומדף הקרח מופו מצילומי לוויין לנדסט של ארצות הברית בינואר 1973. המיפוי התבצע על ידי הסקר האנטארקטי הבריטי. שמו של מדף הקרח ניתן לו בשנת 1977 על ידי הוועדה המייעצת לשמות אנטארקטיים של בריטניה. מדף הקרח, והמפרצון בו הוא מצוי נקראו על שמו של המלחין הבריטי בנג'מין בריטן; וזאת בדומה לאתרים רבים נוספים באזור, שקיבלו שמות של מלחינים או של יצירות מוזיקליות. • Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, Coastal-Change and Glaciological Map of the Palmer Land Area, Antarctica: 1947–2009 , U.S. Geological Survey Geologic Investigations Series Map I–2600–C, 1 map sheet, 28-p מדף הקרח בריטן באתר הסקר הגאולוגי של ארצות הברית מדף הקרח בריטן באתר הגאזט האנטארקטי של ממשלת אוסטרליה מדף הקרח בריטן באתר הגאזט האנטארקטי המשווה SCAR של ממשלת אוסטרליה מפת אזור מדף הקרח בריטן תצלום לוויין של אזור מדף הקרח בריטן מידע גאוגרפי והיסטורי היסטוריה של מדף הקרח
קרחון סיבליוס

קרחון סיבליוס (באנגלית: Sibelius Glacier) הוא קרחון בחלק הצפוני של האי אלכסנדר, שבאנטארקטיקה. אורכו של הקרחון 19 קילומטרים ורוחבו 10 קילומטרים. הקרחון נשפך אל תוך הדום הקרח מוצרט 16 קילומטרים דרומית מערבית להר סטיבנסון. הקרחון התגלה לראשונה מן האוויר, על ידי המשלחת הבריטית אל ארץ גרהאם בשנת 1937. הקרחון מופה בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948. שמו של הקרחון נתן לו על ידי הוועדה המייעצת לשמות אנטארקטיים של בריטניה. הקרחון נקרא על שמו של המלחין הפיני ז'אן סיבליוס; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות. קרחון סיבליוס באתר הסקר הגאולוגי של ארצות הברית קרחון סיבליוס באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון סיבליוס אתרים באנטארקטיקה הקשורים לפינלנד מזג אוויר נוכחי עדכני עבור קרחון סיבליוס תחזית מזג אוויר עדכנית ארוכת טווח עבור קרחון סיבליוס גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי על מתן שמות אתרים באזור
תמונות (פילוסטרטוס)

"תמונות" (ביוונית: Εἰκόνες, תעתיק: אייקונס) הם חיבורים ביוונית עתיקה המתארים ומסבירים יצירות אמנות שונות, שנכתבו על ידי שני מחברים מהמאה ה-3 לספירה, שניהם ידועים בשם פילוסרטוס. שני הכרכים הראשונים (האחד מורכב ממבוא ו-31 פרקים והשני מ-34 פרקים) מיוחסים לרוב לפילוסטרטוס מלמנוס, או אולי לחותנו המפורסם יותר פילוסטרטוס מאתונה. "תמונות" מתארים לכאורה 65 יצירות אמנות שראה פילוסטרטוס בנאפולי. היצירה כולה ממוסגרת במונחים של הסבר האמנות, סמליה ומשמעותה, לקהל צעיר. המחבר מציין במבוא כי בנו בן העשר של המארח שלו היה הגורם המידי ליצירת החיבור וכי המחבר יבנה את הספר וכל אחד מפרקיו כאילו הם פונים לילד הזה. כרך שלישי (המורכב מ-17 פרקים) נכתב על ידי נכדו של פילוסטרטוס מלמנוס, הידוע כפילוסטרטוס הצעיר. Imagines by Philostratus of Lemnos. Full text of the Loeb English translation at the Theoi Classical Texts Library Imagines by Philostratus the Younger. Full text of the Loeb English translation at the Theoi Classical Texts Library Philostratus. Livius ערך זה הוא קצרמר בנושא יוון העתיקה. אתם מוזמנים לתרום לוויקיפדיה ולהרחיב אותו.
מפרצון שוברט

מפרצון שוברט (באנגלית: Schubert Inlet) הוא מפרצון מכוסה קרח בחוף המערבי של האי אלכסנדר שבאנטארקטיקה. המפרצון ממוקם בין הרי קולברט (שמצפון למפרצון), והרי וולטון (שמדרום למפרצון). רוחב פתחו של המפרצון 9 קילומטרים ואורכו (כניסתו ליבשת 29 קילומטרים). המפרצון סמוך למדף הקרח וילקינס (הנמצא ממערב לו), והקרח מכסה אותו בכל ימות השנה. המפרצון מופה בשנת 1960 על ידי ד. סירל (D. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948. שמו של המפרצון נתן לו על ידי הוועדה המייעצת לשמות אנטארקטיים של בריטניה. המפרצון נקרא על שמו של המלחין האוסטרי פרנץ שוברט; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות. • M. Braun, A. Humbert, and A. Moll, Changes of Wilkins Ice Shelf over the past 15 years and inferences on its stability , The Cryosphere, 3, 41–56, 2009 www.the-cryosphere.net/3/41/2009/ מפרצון שוברט באתר הסקר הגאולוגי של ארצות הברית מפרצון שוברט באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי על מנת שמות אתרים באזור